O copilă de 14 ani a ajuns vineri la spital, după ce a fost lovită de un autoturism, în timp ce traversa strada, în Beclean.
Potrivit IPJ Bistrița-Năsăud, la volanul autoturismului se afla un bărbat din Bistrița.
"La locul evenimentului polițiștii au constatat faptul că un autoturism condus de un bărbat de 58 de ani din Bistrița a surprins și accidentat un pieton în vârstă de 14 ani care se afla angajat în traversarea părții carosabile.
În urma accidentului pietonul a fost rănit, necesitând acordarea de îngrijiri medicale de specialitate la spital.
Șoferul a fost testat cu aparatul etilotest, rezultatul fiind negativ.
Cercetările sunt continuate de către polițiștii Compartimentului Rutier Beclean în cadrul unui dosar penal", a transmis IPJ Bistrița-Năsăud.